# Elvonás (nyelvészet)

### A Wikipédiából, a szabad lexikonból.

Az elvonás a szóalkotás egy módja, melynek során a tő végéről leválasztanak egy elemet, s egy új szót hoznak létre. – A leválasztott elem lehet olyan, ami a nyelvben már eleve létezik (még ha nem is az illető szóban), vagy olyan, aminek csak a nyelvérzék tulajdonít önálló értelmet.

Például:

- ábráz (szláv 'kép') > ábra
- kapál (szláv 'ua.') > kapa
- parázsol (szláv 'pörköl, ránt') > parázs
- ficamodik > ficam
- iparkodik > ipar
- tanít, tanul > tan
- izmos > izom
- füttyent > fütty
- zűrzavar > zűr
- zenebona > zene
- vádol > vád
- kadarka > kadar

Nem valódi szórész elvonása:

- csárda > uszoda, bölcsőde, óvoda, tanoda, zenede, csillagda, gombócda stb.
- városi > falusi, tanyasi

Ez utóbbit szórész-megelevenedésnek is nevezik.

Ma is gyakran jönnek létre a képzőt elvonva összetett főnevekből összetett igék:

- formatervezés > formatervez
- gépírás > gépír
- gyorsírás > gyorsír
- főszerkesztő > főszerkeszt
- nagytakarítás > nagytakarít
- nagymosás > nagymos
- főjavítás > főjavít
- áruszállítás > áruszállít
- szakfelügyelő > szakfelügyel
- távirányítás > távirányít
- hőszigetelés > hőszigetel
- mélyhűtés > mélyhűt
- szakdolgozat > szakdolgozik
- vámkezelés > vámkezel
- képviselet > képvisel
- műfordítás > műfordít
- kárpótlás > kárpótol
- egyenirányítás > egyenirányít

## [szerkesztés] Lásd még

- Tapadás

A lap eredeti címe "http://hu.wikipedia.org../../../e/l/v/Elvon%C3%A1s_%28nyelv%C3%A9szet%29.html"

Kategória: Nyelvészet

##### Views

- Szócikk
- Vitalap
- Aktuális változat

##### Keresés

##### Más nyelveken

- English